Nuno Guimarães

Nuno Gimarainšas (Jorge Nuno Andrade Guimarães; g. 1960 m. – m. 2013 m. balandžio 30 d.http://uki.vdu.lt/?p=5297) – iš Mozambiko kilęs portugalų rašytojas, poetas, dėstytojas, kultūros veikėjas. Dirbo ir gyveno Lietuvoje, buvo pagrindinis Lietuvos-Portugalijos kultūrinių ryšių skleidėjas.

Gimė portugalų šeimoje Maputu mieste. Vėliau išvyko į Portugaliją, baigė civilinės inžinerijos studijas Porte. Organizavo kultūrinius renginius, rašė žurnalui „Primeiro de Janeiro“, „Rádio Clube de Matosinhos“ rengė laidą apie krepšinį. Pats žaidė krepšinį Portugalijos klube „Académico Futebol Clube“, vėliau dirbo treneriu.

1998 m. išleido savo pirmą poezijos rinkinį Encontros, Desencontros e Contradições. 2003 m. atvyko į Lietuvą, apsigyveno Vilniuje, dirbo inžinieriaus darbąhttp://olavilnius.blogspot.com/2008/07/interview-with-mr-nuno-guimares.html. 2006 m. pradėjo kultūrinį, švietėjišką darbą – dėstė portugalų kalbą ir portugalų kultūrą Vytauto Didžiojo ir Vilniaus universitetuose (Instituto Camões docentas)https://web.archive.org/web/20101205100927/http://instituto-camoes.pt/lituania/primeiro-curso-de-lingua-e-cultura-portuguesa-em-kaunas.html, dirbo Portugalijos ambasados kultūros atašė, rengė įvairius su Portugalijos kultūra susijusius renginius.

2009 m. išleido knygą Rio que corre indiferente, reprezentavo Portugaliją Lietuvos „Poezijos pavasario“ festivalyjehttp://www.dn.pt/inicio/artes/interior.aspx?content_id=1577319&seccao=Livros. 2010 m. išleido dvikalbį leidinį Vieniš(um)as – Solidão, kuriame, su savo studenčių pagalba, pristatė 30-ies portugališkų eilėraščių vertimus. Dalyvavo projekte „Poezijos Signalai“, kur prisidėjo prie portugalų literatūros vertimų. Jo iniciatyva Lietuvoje buvo surenti portugalų atlikėjų Joana Amendoeira, Cristina Branco, Célia Leiria, Hélder Moutinho, Ricardo Parreira, Marco Oliveira, Mário Lajinha, Maria João koncertai.

2010 m. Vilniaus mero apdovanotas už kultūrinę veiklą. 2012 m. išrinktas Portugalijos-Lietuvos kultūros ir meno asociacijos (Associação Cultural e Artistica Portugal-Lituânia) prezidentu.

Nuno Gimarainšo poezijai buvo būdinga portugališkoji melancholija (saudade), romantizmas.http://www.pt-lt.org/index.php?option=com_content&view=article&id=97%3An-guimaraes-poezijos-knyga-vieniumas-leis-prisiminti-savus-igyvenimus&catid=38%3Apaskutines&Itemid=83&lang=lt

 Bibliografija 
 Encontros, desencontros e …contradições (1998 m.)
 Rio que corre indiferentes (2009 m.)
 Chei(r)os de palavras (2010 m.)
 Solidão/Vieniš(um)as (2010 m.)
 Por eu me lembrar de ti (2011 m.)
 Voar/Fly/Skristi (2011 m.)
 Por eu me lembrar da Morte (2012 m.)

 Šaltiniai 

Kategorija:Portugalijos poetai
Kategorija:Lietuvos poetai
Kategorija:Lietuvos inžinieriai
Kategorija:Vilniaus universiteto dėstytojai